
Aprovat per la Junta de Govern Local
27 de maig de 2024

Identificació de l’expedient

Expedient número: 2244-1707/2024

ACORD:
1r.- Aprovar la convocatòria per a l’atorgament de subvencions en règim de concurrència competitiva en els àmbits d’Esports i Lleure i Joventut a favor d’entitats i associacions sense ànim de lucre de Cervelló per a l’any 2024.

2n.- Aprovar les Bases reguladores de la convocatòria segons el text que s’adjunta.

3r.- Autoritzar una despesa per import de trenta-vuit mil quatre-cents euros (38.400,00 EUR) amb càrrec a l’aplicació pressupostària 49.3410.48000 Subvencions a entitats esportives i de lleure, i per import de dos mil euros (2.000,00 EUR) amb càrrec a l’aplicació pressupostària 48.3300.48000 Subvencions a entitats juvenils.

4t.- Fer constar que el termini màxim per a la presentació de les sol·licituds de subvencions serà de vint dies hàbils a comptar des de l’endemà de la publicació de la present convocatòria al Butlletí Oficial de la Província, d’acord amb el que es disposa al punt 5.1 de les seves Bases reguladores.

5è.- Publicar al present acord al Butlletí Oficial de la Província, a l’e-tauler i al web municipal. 

6è.- Enviar les dades estructurades, el text complet i l’extracte de la present convocatòria a la Base de Dades Nacional de Subvencions, en compliment d’allò disposat a l’article 20.8 de la Llei 38/2003, de 17 de novembre, general de subvencions.

7è.- Comunicar el present acord al Departament d’Hisenda de l’Àrea de Serveis Generals d’aquest Ajuntament.

Bases reguladores de la Convocatòria de subvencions en règim de concurrència competitiva de l’Àrea de Serveis a les Persones de l’Ajuntament de Cervelló, en l’àmbit d’Esports i Lleure i Joventut per a l’any 2024
1.- Objecte
L’objecte de les presents Bases és regular i fixar els criteris i el procediment per a la concessió, justificació i pagament de les subvencions en règim de concurrència competitiva durant l’any 2024 dins dels límits establerts al pressupost municipal, a aquelles entitats i associacions sense ànim de lucre que duguin a terme activitats i projectes durant l’any 2024 en els àmbits temàtics següents:
· Esports i lleure. Projecte anual de funcionament de l’entitat.	Annex 1
· Joventut. Projecte anual o activitats puntuals			Annex 2
2.- Règim jurídic
El règim jurídic d’aquesta convocatòria es determina a les Bases reguladores aprovades inicialment pel Ple de l’Ajuntament en data 20 d’abril de 2017 i publicades al Butlletí Oficial de la Província de Barcelona de data 4 d’agost de 2017, i en particular, en tot el relatiu al procediment, les obligacions dels beneficiaris, la justificació i cobrament de la subvenció i les infraccions i sancions són d’aplicació la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s’aprova el seu Reglament de desenvolupament, l’Ordenança general de subvencions de l’Ajuntament publicada al Butlletí Oficial de la Província de Barcelona de data 19 d’octubre de 2012, les Bases d’execució del Pressupost general per l’exercici en vigor i la Llei 39/2015, d’1 d’octubre, del procediment administratiu comú de les administracions públiques. 
3.- Requisits que han de reunir els beneficiaris
Podran obtenir la condició de beneficiari aquelles entitats que es trobin en la situació que fonamenti la concessió de subvencions o en aquelles que concorrin les circumstàncies previstes en les bases reguladores i en la convocatòria i que acompleixin els següents requisits:
a) Que no tinguin afany de lucre.
b) Estar legalment constituïda i inscrita al Registre Municipal d'Entitats d'aquest Ajuntament.
c) Que realitzin activitats d'interès general que s'incloguin en algun dels àmbits fixats al Registre Municipal d'Entitats.
d) Haver justificat degudament les subvencions concedides en edicions anteriors, dins del termini marcat en la convocatòria anual corresponent.
e) Complir amb tots els requisits establerts per la Llei 38/2003, de 17 de novembre, general de subvencions, pel seu reglament, aprovat per Reial Decret 887/2006, de 21 de juliol, pel Decret 179/1995, de 13 de juny, que aprova el reglament d'obres, activitats i serveis dels ens locals, per l'Ordenança General de Subvencions de l'Ajuntament, publicada en el Butlletí Oficial de la Província de Barcelona de 19 d'octubre de 2012 i, en el seu cas, pel que estableixi la corresponent convocatòria.
No podran sol·licitar les subvencions les següents entitats o associacions:
Entitats, associacions i/o col·lectius que no respectin l'actual marc democràtic, que no assumeixin els principis de conducta reconeguts, com ara la Declaració Universal dels Drets Humans i altres de naturalesa similar, o bé que practiquin actuacions xenòfobes, racistes, homòfobes o misògines.
4.- Projectes
Les subvencions es referiran al desenvolupament de programes, activitats o serveis que es realitzin en part o en la seva totalitat durant l’any 2024 i en el terme municipal de Cervelló; que complementin i/o supleixin la competència municipal en les matèries esmentades i que s’explicita als programes establerts als apartats de cadascun dels departaments i que s’annexen a aquestes Bases específiques.
Aquestes subvencions hauran de fomentar activitats d’interès públic o social a Cervelló i que tinguin com a finalitat: 
-Projectes i activitats que millorin la cohesió i inclusió social del municipi, afavorint els valors socials i culturals i noves formes de participació.
-Projectes i activitats que promoguin l'associacionisme i el voluntariat.
-Projectes o activitats que estiguin promogudes conjuntament per més d'una entitat del municipi i que afavoreixin el treball de col·laboració entre associacions.
-Afavorir la cooperació entre el sector públic, sector no lucratiu i el privat.
-Possibilitar el creixement cultural quantitatiu i/o qualitatiu del municipi.
-Promoure un desenvolupament més sostenible del municipi (medi ambient).
-Fomentar els valors del civisme i la convivència.
-Contribuir a garantir la qualitat de la salut al municipi.
-Promoure, defensar i garantir els drets de ciutadania.
-Fomentar la integració sociolaboral dels col·lectius més desfavorits.
-Empoderar persones i col·lectius en la superació de problemes i desigualtats mitjançant fórmules comunitàries i cooperatives.
-Promoure, defensar i garantir la igualtat per raó de gènere, classe social, edat, origen nacional i/o ètnic, religió, diversitat funcional, orientació sexual, identitat de gènere. Aquells projectes que afavoreixin la solidaritat, l'atenció a la diversitat, les relacions intergeneracionals, la sostenibilitat i el respecte al medi.
-Afavorir les propostes que avancin en la implementació de les noves tecnologies com a eines de relació i comunicació.
-Promoure la col·laboració amb l'Ajuntament en aquelles accions que puguin respondre a uns objectius comuns per ambdues parts.
Les peticions de subvencions hauran d’acollir-se a l’àmbit d’acció principal que defineix la mateixa entitat i/o respondre a les condicions específiques de les presents Bases i a les particulars del seu àmbit d’acció pel qual es presenti.
5.-  Presentació de sol·licituds
5.1 Termini i forma
El termini de presentació de sol·licituds, en convocatòria única, serà de vint dies hàbils a comptar des de l’endemà de la publicació de la convocatòria al Butlletí Oficial de la Província.
Tal i com estableix l’article 14 de la Llei 39/2015, d’1 d’octubre, del procediment administratiu comú de les administracions públiques, i el Reial decret 203/2021, de 30 de març, pel qual s’aprova el reglament d’actuació i funcionament del sector públic per mitjans electrònics, les entitats que vulguin concórrer a la convocatòria hauran de presentar la sol·licitud amb la documentació referida per mitjans electrònics.
5.2 La sol·licitud
Les Bases reguladores d’aquesta convocatòria de subvencions, així com els models normalitzats establerts tant per a la sol·licitud com per a la seva justificació, es podran consultar a la pàgina web de l’Ajuntament de Cervelló, a l’Oficina d’Atenció al Ciutadà i estan recollits als annexos de les presents Bases.
Hauran de presentar els documents següents degudament complimentats i signats:

· Sol·licitud de la subvenció
· Annex A .- Declaracions responsables
· Projecte anual

La presentació de la sol·licitud de subvenció pressuposa el coneixement i l’acceptació de les normes que la regulen.
6.- Procediment de la concessió
Un cop presentada la sol·licitud amb els seus corresponents documents, es comprovarà que s’ajusten als requisits. En el cas que es detectin errors materials en els documents presentats, es requerirà la seva esmena d’acord amb el que preveu l’article 68 de la Llei 39/2015, d’1 d’octubre, del procediment administratiu comú de les administracions públiques.
La revisió, valoració de sol·licituds de subvencions i formulació de la proposta de concessió de subvencions per a l’any 2024 es farà des dels diferents departaments dels àmbits que es recullen a les presents Bases:  Esports i Joventut. Seran informades per l’òrgan col·legiat establert a l’Ordenança reguladora de subvencions de l’Ajuntament, qui emetrà un esborrany de proposta de resolució de les subvencions.
La proposta de concessió de les ajudes serà elaborada per un òrgan col·legiat constituït d’acord amb allò previst a l’article 12.5 de l’Ordenança general reguladora de subvencions de l’Ajuntament de Cervelló i que estarà format per les següents persones:

Presidència: L’Il·lustríssim senyor alcalde de Cervelló o la persona en qui delegui.
Vocal: El tècnic del departament d’Esports de l’Àrea de Serveis a les Persones.
Vocal: La tècnica de suport administratiu del departament d’Esports de l’Àrea de Serveis a les Persones.
L’òrgan competent per a la concessió podrà, discrecionalment, deixar desert el procediment d’atorgament o no esgotar el crèdit total previst.
La concessió de les subvencions per a programes estables i continuats que tinguin una projecció al municipi, podran donar lloc a la formalització de convenis marc entre l’Ajuntament i l’entitat beneficiària de la subvenció. Hauran de detallar l’objecte del conveni i el seu període de vigència, així com recollir la totalitat de drets i obligacions de les dues parts, d’acord amb els aspectes generals de la present normativa, així com es podran incorporar altres aspectes específics que no quedin explícitament detallats en les presents Bases.
L’establiment de convenis pot produir-se per alguna de les condicions següents:
1. Que l’activitat, programa o projecte a subvencionar sigui una proposta d’interès per a tot el municipi i sigui necessari explicitar compromisos molt específics.
1. Que l’activitat, programa o projecte per la seva complexitat requereixi d’un seguiment específic.
1. Que es valori necessari concretar acords o aspectes concrets més enllà del que es regula en la present normativa.
El termini per a l’atorgament de les subvencions no excedirà de tres mesos a comptar des de la data del tancament de presentació de sol·licituds; transcorregut l’esmentat termini sense notificació de la resolució del procediment tramitat, la sol·licitud s’entendrà desestimada.
L’òrgan corresponent de la resolució del procediment per a l’atorgament de les subvencions serà la Junta de Govern local, en virtut del 112/2022, de 20 de gener, de delegació de competències en la Junta de Govern Local.
7.- Consignació pressupostària
El crèdit pressupostari que es destina a la convocatòria regulada per aquestes Bases anirà a càrrec de les aplicacions pressupostàries següents:  49.3410.48000 Subvencions a entitats esportives i de lleure per import de trenta-vuit mil quatre-cents euros (38.400,00 EUR) i 48.3300.48000 Subvencions a entitats juvenils per import de dos mil euros (2.000,00 EUR).

L’import de la subvenció estarà vinculat a la ponderació realitzada en base als criteris recollits als annexos de les presents Bases.

8.- Conceptes subvencionables

8.1. Despeses subvencionables 

La subvenció cobrirà els costos o despeses directes i podrà cobrir costos indirectes.

· Costos directes: Per ser considerats costos directes, les despeses hauran de:
1. Ser necessàries per l’execució del projecte i estar previstes en la memòria/pressupost previst per l’entitat beneficiària.
2. Estar vinculades clarament al projecte
3. Que s’hagin realitzat dins el període d’execució del projecte

· Costos indirectes: Es consideren les despeses pròpies del funcionament regular de l’entitat beneficiària i s’hauran d’imputar de forma proporcional i percentual, al període d’execució del projecte (subministraments, assegurances, electricitat, aigua, gas, telèfon, etc.).
Àpats i compres de productes alimentaris: Només es subvencionaran les despeses directes d’aliments i begudes i les despeses de contractació d’àpats si es consideren imprescindibles i necessàries per a la realització d’una activitat directament relacionada amb el projecte que es subvenciona i s’acrediti degudament la coincidència de l’àpat amb la data d’aquesta activitat. En cap cas seran subvencionables les begudes alcohòliques a partir de 20 graus ni els productes de tabac.

Les despeses indirectes es justificaran mitjançant un tant alçat entre el 0% i el 5% de les despeses directes imputades al compte justificatiu.

8.2. Despeses d’inversió

Es refereixen a materials/béns inventariables amb una vida útil que va més enllà d’1 any, susceptibles d’amortització i que no es consumeixen íntegrament dins de l’activitat subvencionada.

El caràcter subvencionable de la despesa d’amortització ha d’estar, en tot cas, subjecte a les següents condicions:

1. Que les subvencions no hagin contribuït a la compra dels béns.
1. Que l’amortització es calculi de conformitat amb les normes de comptabilitat generalment acceptades.
1. Que el cost es refereixi exclusivament al període subvencionable.

El càlcul de l’amortització serà el resultat d’aplicar els coeficients d’amortització lineal de la següent taula:

	Immobilitzat material
	Vida Útil Aplicada
	Coeficient lineal

	Immobilitzacions materials. Maquinària i utillatge.
	8
	12,50%

	Immobilitzacions materials. Instal·lacions tècniques i altres instal·lacions.
	10
	10,00%

	Immobilitzacions materials. Mobiliari.
	15
	6,67%

	Immobilitzacions materials. Equips per a processos d'informació.
	8
	12,50%

	Immobilitzacions materials. Elements de transport.
	8
	12,50%



Es considerarà subvencionable les amortitzacions únicament de l’immobilitzat material anterior que corresponguin a la depreciació efectiva que pateixin els diferents elements per funcionament, ús, gaudi o obsolescència.

9.- Acceptació de la subvenció

Els/les beneficiaris/àries, una vegada se’ls hagi comunicat l’acord de concessió, hauran d’acceptar sense reserves la subvenció així com les condicions imposades en la concessió. Aquesta acceptació haurà de fer-se de forma expressa en el termini a partir de la recepció de l’indicat acord.  

10. Obligacions de les persones beneficiàries

Atorgada la subvenció, les persones beneficiàries estaran obligades a:

· Acceptar de manera expressa l'atorgament de la subvenció.
· Realitzar l'activitat per a la qual s'atorga l'ajut en els termes i terminis indicats en la convocatòria i en l'acord d'atorgament.
· Justificar documentalment el bon fi de la subvenció.
· Facilitar la fiscalització de l'Ajuntament sobre el compliment dels fins pels quals s'atorga la subvenció.
· Comunicar a l'Ajuntament l'obtenció de subvencions o ajuts per la mateixa finalitat, procedents de qualsevol altra administració o ens públic nacional o internacional.
· Retornar els diners de la subvenció concedida si l'activitat o projecte no s'ha portat a terme o s'ha desenvolupat parcialment.
· Comunicar a l'Ajuntament qualsevol alteració important del pressupost que es produeixi amb posterioritat, o canvis importants a l'activitat subvencionada.
· Complir les condicions establertes en aquestes bases reguladores i en la convocatòria corresponent.
· Col·laborar en les actuacions de comprovació i informació que faci el departament municipal corresponent.
· Demanar l'emblema en vigor a l'Ajuntament.
· Fer constar en el material de difusió i publicitat l'emblema en vigor de l'Ajuntament.
· Fer constar la col·laboració per part de l'Ajuntament en les activitats subvencionades.
· Obtenir el consentiment exprés (amb autorització) de l'Ajuntament del material de difusió i publicitat abans de fer-lo públic.
· En cas que les activitats a desenvolupar impliquin contacte habitual amb menors d'edat, l'entitat beneficiària haurà de disposar de les certificacions legalment establertes per acreditar que les persones que participen en el projecte no han estat condemnades per sentència ferma per algun delicte contra la llibertat i indemnitat sexual, i que en cas que canviï alguna persona adscrita al projecte es compromet a aportar una nova certificació.
· Justificar la destinació dels fons i les quanties atribuïdes, i facilitar a l'ajuntament de Cervelló la comprovació i verificació del compliment de les condicions exigides en l'acord
11.- Forma de pagament
El pagament s’efectuarà, en caràcter general, en funció de les justificacions de despesa que es presentin, fins al límit de l’import total atorgat. 

Els que presentin l’acceptació expressa poden sol·licitar el pagament avançat fins el 50 per cent de l’import concedit. L’acceptació expressa i la sol·licitud del pagament avançat s’haurà d’efectuar, en tot cas, dins el termini d’ 1 mes des de la notificació de la concessió.

Els beneficiaris poden renunciar al pagament avançat establert en el punt anterior abans que aquests es facin efectius. 

En tots els casos, si el beneficiari és deutor de l’Ajuntament de Cervelló, es pot efectuar la compensació del pagament de la subvenció amb els deutes. 

El pagament de la subvenció es realitzarà mitjançant transferència bancària al compte corrent de l’entitat beneficiària i sota la seva responsabilitat.
12.- Justificació
Les subvencions atorgades hauran d’ajustar-se al que s’estableix a les Bases reguladores de les subvencions destinades a entitats i associacions en l’àmbit de Cultura, Esports, Joventut, Educació, Benestar Social, Salut a les Persones, Ocupació, Medi Ambient, Cooperació, Gent Gran, Sanitat i Salut Pública i Igualtat de Cervelló, aprovades inicialment pel Ple de l’Ajuntament en data 20 d’abril de 2017 i publicades al BOPB de 4 d’agost de 2017, i a l’Ordenança general de subvencions de l’Ajuntament aprovada inicialment pel Ple de l’Ajuntament de Cervelló en sessió ordinària de data 29 de maig de 2012 i publicada al BOPB de 19 d’octubre de 2012, i justificar-se dins dels terminis i amb la presentació dels documents que es detallin a les condicions particulars de cadascun dels àmbits dins dels annexos d’aquestes Bases de la convocatòria i/o convenis de col·laboració que, si s’escau, es formalitzin.
En el cas que els documents presentats com a justificació fossin incorrectes o incomplets, es comunicarà a la persona beneficiària la necessitat de solucionar les deficiències detectades en un termini de deu dies hàbils, a comptar de l’endemà que sigui notificat; amb l’advertiment que de no fer-ho es procedirà a la revocació o a la reducció de l’ajuda segons correspongui, amb la conseqüent obligació de reintegrament en cas que s’hagués avançat el seu pagament.

Quan a conseqüència de l’anul·lació, revocació o de la revisió de l’ajut, l’import definitiu d’aquest sigui inferior a l’import pagat, la persona beneficiària estarà obligada a reintegrar l’excés.

[bookmark: _Hlk508280885]Així mateix, també estarà obligada a reintegrar l’ajuda la persona beneficiària que hagi percebut l’ajuda falsejant les condicions exigides o amagant aquelles que haguessin impedit la seva concessió; la persona beneficiària que hagi incomplert totalment o parcial l’objectiu de l’ajuda; la persona beneficiària que hagi incomplert l’obligació d’aportar els justificants en els terminis establerts; la persona beneficiària que oposi resistència o obstrucció a les actuacions de comprovació i de control financer i en els altres supòsits previstos en la normativa d’aplicació.

Procedirà el reintegrament per part de la persona beneficiària de la totalitat o part de les quantitats percebudes, i l’exigència de l’interès de demora des del moment del pagament de l’ajuda fins a la data en què s’acordi la procedència del reintegrament.

13. Criteris de valoració

Seran d’aplicació els criteris de valoració que s’estableixen als annexos d’aquesta convocatòria, a més dels criteris generals d’atorgament de les subvencions de l’article 5 de les Bases reguladores de les subvencions destinades a entitats i associacions en l’àmbit de Cultura, Esports, Joventut, Educació, Benestar Social, Salut a les Persones, Ocupació, Medi Ambient, Cooperació, Gent Gran, Sanitat i Salut Pública i Igualtat de Cervelló, aprovades inicialment pel Ple de l’Ajuntament de data 20 d’abril de 2017 i publicades al BOPB de 4 d’agost de 2017.
14. Protecció de dades de caràcter personal

Pel que respecta a les dades personals recollides i tractades, i d'acord a la "Llei Orgànica 3/2018, de 5 de desembre, de Protecció de Dades Personals i garantia dels drets  digitals", LOPDGDD, https://www.boe.es/buscar/act.php?id=BOE-A-2018-16673, els interessats tenen dret a ser informats del tractament amb informació per capes. 

	Informació bàsica
	Informació addicional

	Responsable
	Ajuntament de Cervelló.
	Dades de contacte del responsable:
· Ajuntament de Cervelló.
· Carrer Major 146-148, 08758, Cervelló.
· Telèfon 936600070.
· Correu electrònic ajuntament@cervello.cat

	
	
	Dades de contacte del Delegat de Protecció de Dades (DPD):
· Nom/Departament: Delegat de Protecció de Dades.
· Carrer Major 146-148, 08758, Cervelló.
· Telèfon 936600070.
· Correu electrònic crvl.dpd@cervello.cat

	Finalitat
	Tramitació de la vostra sol·licitud.
	Les dades personals recollides en aquest formulari són tractades amb la finalitat de tramitar el vostre tràmit sol·licitat.

	
	
	Termini de conservació de dades: 
Les dades personals es conservaran durant el temps necessari per complir amb la finalitat per la qual es van recollir i per determinar les possibles responsabilitats que es puguin derivar d’aquella finalitat i del tractament de les dades. Serà d’aplicació allò que disposi la normativa d’arxius i documentació.

	
	
	· Elaboració de perfils: no aplica.
· Tractament totalment automatitzat: no aplica.
· Observació sistemàtica d'una zona d'accés públic: no aplica.
· Tractament a gran escala: no aplica.
· Tractament a gran escala de categories especials de dades/condemnes i infraccions penals: no aplica.

	

Legitimació
	
Tractament necessari per al compliment d’una obligació legal per part del Responsable.
	

Base jurídica del tractament: 
· Art. 6.1.c del Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (RGPD).
· Art. 8.1 de la Llei orgànica 3/2018, de 5 de desembre, de protecció de dades personals i garantia dels drets digitals.
· Llei 39/2015, d’1 d’octubre, de procediment administratiu comú de les Administracions públiques. 
· Llei 26/2010, del 3 d'agost, de règim jurídic i de procediment de les administracions públiques de Catalunya.

	
	
	Obligació o no de facilitar les dades i conseqüències de no fer-ho: les dades personals recollides són necessàries per a la finalitat del tractament, per tant si no es faciliten no es podrà tramitar la sol·licitud. 

	Destinataris
	Cessions de dades: no es preveuen.
	Cessions de dades: no es preveuen.
Encarregat de tractament: Ajuntament de Cervelló.

	
	Transferències internacionals: no es preveuen. 
	Transferències internacionals: no es preveuen. 

	Drets
	Accés, rectificació, supressió, oposició i limitació. 
	Pot exercir els drets següents sobre les seves dades personals:
· Accés: dret a obtenir del responsable del tractament confirmació sobre si s’estan tractant o no les dades personals que us afecten. 
· Rectificació: dret a obtenir del responsable del tractament la rectificació de les dades personals inexactes que us afecten.
· Supressió: dret a obtenir del responsable del tractament la supressió de les dades personals que us afecten.
· Oposició: dret a oposar-se que les dades personals que us afecten siguin objecte d'un tractament basat en allò que disposen els arts. 6.1.e i 6.1.f del RGPD, inclosa l'elaboració de perfils.
· Limitació:  dret a obtenir del responsable del tractament la limitació del tractament de les dades, si es compleix alguna de les condicions de l’art. 18 del RGPD. 
Com pot exercir els seus drets: 
· Per mitjans electrònics https://www.seu-e.cat/web/cervello
· Mitjançant una sol·licitud escrita i signada dirigida al Delegat de Protecció de Dades, Ajuntament de Cervelló, Carrer Major 146-148, 08758, Cervelló.

	
	
	Teniu dret a reclamar davant l’Autoritat Catalana de Protecció de Dades (https://seu.apd.cat).






Annex 1.- Esports i Lleure. Projecte anual de funcionament de l’entitat.

Any: 2024
Departament: Esports i Lleure
Aplicació pressupostària: 49.3410.48000 Subvencions a entitats esportives i de lleure
[bookmark: _Hlk487012122]Import: 38.400,00 EUR

Objecte de la subvenció.

Pla anual d’activitats de les entitats esportives de Cervelló i per activitats extraordinàries no previstes inicialment així com les activitats de lleure.

Període de vigència: Temporada esportiva 2023-2024, és a dir, des del mes d’agost de l’any 2023 fins al mes de juliol del 2024. En el cas de les de lleure des de l’1 de novembre de 2023 al 31 d’octubre de 2024.

Programes, serveis i/o activitats que se subvencionaran:

Els conceptes subvencionables d’aquests projectes, i que han de tenir raó de ser en les consideracions de l’apartat 4 de les bases generals, són els següents:

· Activitats esportives de competició (federades o escolars) de la temporada 2023-2024.
· Activitats que fomentin la formació i preparació dels tècnics/iques. Jornades formatives, oficials i que tinguin que veure amb el món de l’esport.
· Actes esportius i de lleure puntuals de promoció esportiva, així com del lleure a Cervelló.
· Activitats de l’entitat que fomentin les relacions socials i la integració de les persones.
· Activitats que promoguin el coneixement de l’esport i la seva pràctica al nostre municipi.
· Despeses d’estructura i funcionament de l’entitat.
· Despeses derivades de les contractacions laborals de personal dintre de l’entitat.
· Activitats i/o serveis regulars de lleure dins del programa anual, destinats a la participació d’infants i joves, amb incidència al municipi.

Destinataris de les subvencions:

Clubs esportius amb seu social a Cervelló i entitats de lleure que desenvolupin la seva activitat al nostre municipi i que estiguin legalment constituïts i inscrits al Registre Municipal d’Entitats de l’Ajuntament de Cervelló.

Documentació a presentar:

S’ha de presentar els diferents models normalitzats establerts:

· Sol·licitud de la subvenció (model normalitzat).
· Projecte anual d’activitats amb totes les dades demanades.
· Certificat d’estar al corrent d’obligacions tributàries i amb la Seguretat Social o declaració responsable, en els supòsits previstos a l’article 24 RD 887/2006, pel qual s’aprova el Reglament de la Llei general de subvencions, segons model normalitzat.

Els models normalitzats es podran trobar a la pàgina web o a l’Oficina d’Atenció al Ciutadà de l’Ajuntament de Cervelló.



Lloc i termini per a la presentació de sol·licituds:

El termini de presentació de sol·licituds, en convocatòria única, serà de vint dies hàbils a comptar des de l’endemà de la publicació de la convocatòria al Butlletí Oficial de la Província.
Tal i com estableix l’article 14 de la Llei 39/2015, d’1 d’octubre, del procediment administratiu comú de les administracions públiques, i el Reial decret 203/2021, de 30 de març, pel qual s’aprova el reglament d’actuació i funcionament del sector públic per mitjans electrònics, les entitats que vulguin concórrer a la convocatòria hauran de presentar la sol·licitud amb la documentació referida per mitjans electrònics.
Criteris econòmics de la subvenció:

La subvenció no serà superior al cost total del projecte/activitat, i la seva quantia es determinarà tenint en compte l’aplicació dels criteris específics, amb una assignació de punts segons la següent taula:


	Concepte subvencionable
	Indicador de barem
	Puntuació (màxim 100 punts)

	Activitats esportives de competició de la temporada esportiva 2023-24.


Competició federada i/o del Consell Esportiu.



Activitats i/o serveis regulars de lleure dins del programa anual, destinat a la participació d’infants i joves, amb incidència al municipi.

	Nombre de participants en l’activitat objecte de la subvenció.


Nombre d’esportistes en competicions, residents a Cervelló, majors de 15 anys.


Equips femenins / Esportistes femenines
	Fins a 15 punts



Fins a 7 punts




Fins a 8 punts

	Actes puntuals de promoció esportiva i lleure a Cervelló.
	Nombre d’actes anuals que fomentin la pràctica esportiva  i lleure a Cervelló. Activitats puntuals dins del programa anual que estimulin la participació i educació en valors d’infants, joves, adults, amb incidència al municipi.
	Fins a 5 punts




	Activitats de l’entitat que fomentin les relacions socials i la integració de les persones, que no siguin pròpiament esportives i de lleure.
	Els actes i/o activitats no pròpiament esportives i de lleure que fomentin la participació i comunicació entre les persones de Cervelló i que, pel seu caràcter, siguin de difícil finançament.
Activitats del programa que es treballin en col·laboració amb altres entitats del municipi.
Aquelles entitats que amb els seus actes o activitats ofereixin suport a l’Ajuntament en la programació i organització de festes populars (Festa Major, Fira de Cervelló, European Clean Up, o Carnaval Infantil...). Un punt per activitat.
Aquelles entitats que participin a l’acte de Reis
Aquelles entitats que participin a la cursa Pota Roja
Aquelles entitats que participin a la Jugateca de la Marató de TV3
	Fins a 4 punts




Fins a 5 punts


Fins a 4 punts




Fins a 3 punts

Fins a 6 punts

Fins a 4 punts

	Estructura i funcionament intern de l’entitat.
	Pressupost de l’entitat aprovat per la temporada 2022-2023.
Nombre de tècnics, voluntaris o professionals, de l’entitat.
Nombre de socis formalitzats a l’entitat.
	Fins a 5 punts

Fins a 5 punts

Fins a 4 punts

	Professionalització de l’entitat.
	Nombre de persones amb contracte laboral a l’entitat.
	Fins a 10 punts

	
Antiguitat de l’entitat:
· 0 a 10 anys ......... 5 punts
· 11 a 30 anys ...... 10 punts
· Més de 30 anys .. 15 punts
	
	
Fins a 15 punts



[bookmark: _Hlk487012145]
L’import que li correspondrà a cada entitat es calcularà dividint l’import total de la convocatòria pel sumatori de punts obtinguts per tots els sol·licitants (valor punt), i multiplicant el valor punt pel nombre de punts obtingut a la sol·licitud:
		     Import total (EUR)
Valor punt = -------------------------------------
· Punts totes sol·licituds
Import concedit =  Valor punt x Puntuació obtinguda.

En cas que existeixi un muntant derivat de la diferència entre l’import concedit i l’import sol·licitat per l’entitat, aquesta suma es tornarà a repartir entre les entitats que no han arribat al seu límit sol·licitat, utilitzant la mateixa formula.

Les subvencions atorgades es podran formalitzar mitjançant convenis de col·laboració amb cadascuna de les entitats, on es detallarà el període de vigència del conveni, els conceptes subvencionats, la quantitat subvencionada i els pagaments, les condicions per justificar i altres acords per al compliment del correcte desenvolupament del projecte objecte del suport econòmic.

Mesures de difusió del finançament públic:

L’entitat beneficiària haurà de donar adequada publicitat al caràcter públic de la subvenció en l’execució del projecte, per la qual cosa haurà de fer constar el logotip de l’Ajuntament de Cervelló,  en tota la documentació i propaganda escrita o gràfica de l’activitat subvencionada, i si s’escau, en cartells, mitjans electrònics o audiovisuals, plaques commemoratives, etc.

Pagaments:

Amb caràcter general, el pagament de les subvencions s’efectuarà en dos terminis. El primer pagament del 50% de la subvenció concedida, en el termini d’un mes com a màxim comptador des de la signatura del conveni o sol·licitud del pagament anticipat; i el segon del 50% restant, contra presentació de les justificacions de l’activitat subvencionada.

Justificació: Termini i documentació

S’haurà de justificar com a mínim el total de la subvenció atorgada.
El termini de justificació per les entitats esportives serà com a màxim el 4 d’octubre de 2024.
El termini de justificació per les entitats de lleure serà com a màxim el 8 de novembre de 2024.

Caldrà presentar:

· Memòria econòmica justificativa de l’activitat subvencionada que comprèn:
· [bookmark: _Hlk507678620]Memòria de les activitats realment realitzades amb indicació de la data, lloc i nombre d’assistents.
· [bookmark: _Hlk536173729]Relació de despeses corresponents a la subvenció atorgada (model normalitzat). Imprescindible omplir totes les caselles, així com la data de pagament de cada factura. L’Ajuntament tindrà potestat per demanar els justificants necessaris per acreditar aquestes despeses.
· Sí la subvenció atorgada és d’import superior a tres mil euros:
Factures originals o còpies compulsades i autentificades, amb comprovant de pagament (rebut signat i segellat pel proveïdor o comprovant del moviment bancari).
Les factures han d’anar amb el mateix ordre de la relació de despeses.
En el cas que l’import imputat de la factura sigui menor al 100%, s’haurà de fer constar a la factura l’import que s’imputa amb la signatura de l’entitat.
· En el cas que es justifiqui la subvenció amb despeses de personal:
· Personal contractat: Justificació de la part líquida de la nòmina
· Nòmines originals o còpies compulsades, amb les corresponents còpies, autentificades, i conformitat del rebut per part del treballador.
· 	Personal contractat: Justificació de l’import brut de la despesa de personal
· Originals amb les corresponents còpies dels documents de cotització a la Seguretat Social, models RLT i RNT, acompanyats de la corresponent acreditació de pagament.
· Originals amb les corresponents còpies dels documents justificatius de la liquidació de l’IRPF efectuada, acompanyats de la corresponent acreditació de pagament.
·  Professionals externs amb retenció d’IRPF
· Originals amb les corresponents còpies dels documents justificatius de la liquidació de l’IRPF efectuada, acompanyats de la corresponent acreditació de pagament.

- 	Relació dels ingressos de les activitats, donacions, sponsors, quotes socis  o subvencions de l’activitat subvencionada, amb indicació d’import i procedència o declaració de la seva inexistència. L’Ajuntament tindrà potestat per demanar els justificants necessaris per acreditar aquests ingressos.
-	Si s’escau, indicació dels criteris de repartiment dels costos generals i/o indirectes incorporats a la relació.
-	Si s’escau, els pressupostos sol·licitats de conformitat amb l’art. 31.3 de la Llei general de subvencions.

· Documentació gràfica on consti la col·laboració de l’Ajuntament de Cervelló incloent el logotip (escut de l’Ajuntament) o “amb el suport de l’Ajuntament de Cervelló”. En cas de fer documents audiovisuals, caldrà facilitar-ne una còpia.
Els models normalitzats es podran trobar a la pàgina web o a l’Oficina d’Atenció al Ciutadà de l’Ajuntament de Cervelló.

La manca de justificació comportarà la revocació de la subvenció concedida.



Annex 2.- Joventut. Projecte anual o activitats puntuals.
Any: 2024
Departament: Joventut
Aplicació pressupostaria: 48.3300.48000 Subvencions a entitats juvenils 
[bookmark: _Hlk487012236]Import: 2.000,00 EUR

Objecte de la subvenció.

Suport a les entitats juvenils del municipi per al desenvolupament en l’àmbit de festes tradicionals populars catalanes emmarcades dins de les polítiques locals de joventut, en l’àmbit de dinamització juvenil a través de programes, activitats o serveis d’interès per al jovent del municipi, i entitats d’educació en el lleure que desenvolupin programes d’activitats o serveis estables orientats a fomentar la participació i l’educació en valors dins de l’ocupació del temps lliure no lectiu d’infants i joves del municipi.

La subvenció als diferents projectes i activitats es podran formalitzar mitjançant un conveni de col·laboració, si així es considera.

Període de vigència: des de l’1 de novembre de 2023 al 31 d’octubre de 2024.

Programes, serveis i/o activitats que se subvencionaran:

Els projectes i programes han de basar-se en la raó de ser de les consideracions de l’apartat 4 de les bases generals, i concretament han de ser:

· Programacions anuals d’activitats o activitats puntuals d’interès per al municipi.
· Serveis oberts a la població en general i d’interès per al municipi.
· Suport al funcionament ordinari de les entitats locals.
· Activitats de tradició popular catalana que motivin la participació dels i les joves del municipi.

Destinataris de les subvencions:

Entitats juvenils i d’educació en el lleure inscrites al Registre d’Entitats del municipi de Cervelló que desenvolupin programes/activitats que fomentin la participació dels i les joves del municipi, emmarcades dins de les polítiques locals de joventut.

Documentació a presentar:

S’ha de presentar els diferents models normalitzats establerts:

· Sol·licitud de la subvenció (model normalitzat).
· Projecte anual d’activitats de l’any en curs.
· Certificat d’estar al corrent d’obligacions tributàries i amb la Seguretat Social o declaració responsable, en els supòsits previstos a l’article 24 RD 887/2006, pel qual s’aprova el Reglament de la Llei general de subvencions, segons model normalitzat.

Es pot adjuntar a més:

El projecte detallat del desenvolupament del servei o activitat concreta, si s’escau.

Els models normalitzats es podran trobar a la pàgina web o a l’Oficina d’Atenció al Ciutadà de l’Ajuntament de Cervelló.





Lloc i termini per a la presentació de sol·licituds:

El termini de presentació de sol·licituds, en convocatòria única, serà de vint dies hàbils a comptar des de l’endemà de la publicació de la convocatòria al Butlletí Oficial de la Província.
Tal i com estableix l’article 14 de la Llei 39/2015, d’1 d’octubre, del procediment administratiu comú de les administracions públiques, i el Reial decret 203/2021, de 30 de març, pel qual s’aprova el reglament d’actuació i funcionament del sector públic per mitjans electrònics, les entitats que vulguin concórrer a la convocatòria hauran de presentar la sol·licitud amb la documentació referida per mitjans electrònics.
Criteris econòmics de la subvenció:

La subvenció no serà superior al cost total del projecte/activitat, i la seva quantia es determinarà tenint en compte l’aplicació dels criteris específics, amb una assignació de punts segons la següent taula:

	Criteris (màxim 100 punts)
	Puntuació

	Activitats puntuals dins del programa anual que estimulin la participació i educació en valors de joves, amb incidència en el municipi.
	8 punts

	Número de persones joves que participin en l’entitat.
	8 punts

	Activitats i/o serveis regulars dins del programa anual, destinats a la participació dels joves, amb incidència al municipi.
	15 punts

	Que les activitats i festes estiguin gestionades per la pròpia gent jove del municipi.
	15 punts

	Aquelles entitats que amb els seus actes o activitats ofereixin suport a l’Ajuntament amb la programació i organització de festes populars. (Festa Major, Fira de Cervelló, Carnaval infantil, European Clean Up, o altres..)
	6 punts

	Aquelles entitats que participin a la cavalcada de Reis (voluntaris, carrosses...)
	5 punts

	Aquelles entitats que participin a la cursa Pota Roja
	6 punts

	Aquelles entitats que participin a la Jugateca de la Marató de TV3
	4 punts

	Activitats del programa que es treballin en col·laboració amb altres entitats del municipi.
	15 punts

	Viabilitat del programa/activitat, on es valorarà:
· Recursos propis, infraestructures i materials
· Recursos humans (socis, personal voluntari o professionals implicats, col·laboradors)
· Històric anterior i perspectives de continuïtat de l’activitat
· Singularitat de la proposta
· Equilibri pressupostari del programa/activitat
· Incidència de la subvenció en la viabilitat de l’activitat
	[bookmark: _Hlk487012253]18 punts








Càlcul de l’import individualitzat a cada entitat.

L’import que li correspondrà a cada entitat es calcularà dividint l’import total de la convocatòria pel sumatori de punts obtinguts per tots els sol·licitants (valor punt), i multiplicant el valor punt pel nombre de punts obtingut a la sol·licitud:
		   
                            Import total (EUR)
Valor punt = -------------------------------------
                        ∑ Punts totes sol·licituds

Import concedit =  Valor punt x Puntuació obtinguda.

En cas que existeixi un muntant derivat de la diferència entre l’import concedit i l’import sol·licitat per l’entitat, aquesta suma es tornarà a repartir entre les entitats que no han arribat al seu límit sol·licitat, utilitzant la mateixa formula.

Les subvencions atorgades es podran formalitzar mitjançant convenis de col·laboració amb cadascuna de les entitats, on es detallarà el període de vigència del conveni, els conceptes subvencionats, la quantitat subvencionada i els pagaments, les condicions per justificar i altres acords per al compliment del correcte desenvolupament del projecte objecte del suport econòmic.

Mesures de difusió del finançament públic:

L’entitat beneficiària haurà de donar adequada publicitat al caràcter públic de la subvenció en l’execució del projecte, per la qual cosa haurà de fer constar el logotip de l’Ajuntament de Cervelló, així com la frase: “amb el suport de l’Ajuntament de Cervelló”, en tota la documentació i propaganda escrita o gràfica de l’activitat subvencionada, i si s’escau, en cartells, mitjans electrònics o audiovisuals, plaques commemoratives, etc.

Pagaments:

Amb caràcter general, el pagament de les subvencions s’efectuarà en dos terminis. El primer pagament del 50% de la subvenció concedida, en el termini d’un mes com a màxim comptador des de la signatura del conveni o sol·licitud del pagament anticipat; i el segon del 50% restant, contra presentació de les justificacions de l’activitat subvencionada.

Justificació: Termini i documentació

S’haurà de justificar com a mínim el total de la subvenció atorgada.
El termini de justificació serà com a màxim el 8 de novembre de 2024.
Caldrà presentar:

· Memòria econòmica justificativa de l’activitat subvencionada que comprèn:
· Memòria de les activitats realment realitzades amb indicació de la data, lloc i nombre d’assistents.
· Relació de despeses corresponents a la subvenció atorgada (model normalitzat). Imprescindible omplir totes les caselles, així com la data de pagament de cada factura. L’Ajuntament tindrà potestat per demanar els justificants necessaris per acreditar aquestes despeses.
· Sí la subvenció atorgada és d’import superior a tres mil euros:
· Factures originals o còpies compulsades i autentificades, amb comprovant de pagament (rebut signat i segellat pel proveïdor o comprovant del moviment bancari).
· Les factures han d’anar amb el mateix ordre de la relació de despeses.
· En el cas que l’import imputat de la factura sigui menor al 100%, s’haurà de fer constar a la factura l’import que s’imputa amb la signatura de l’entitat.

· En el cas que es justifiqui la subvenció amb despeses de personal:
·  Personal contractat: Justificació de la part líquida de la nòmina
· Nòmines originals o còpies compulsades, amb les corresponents còpies, autentificades, i conformitat del rebut per part del treballador.
· 	Personal contractat: Justificació de l’import brut de la despesa de personal
· Originals amb les corresponents còpies dels documents de cotització a la Seguretat Social, models RLT i RNT acompanyats de la corresponent acreditació de pagament.
· Originals amb les corresponents còpies dels documents justificatius de la liquidació de l’IRPF efectuada, acompanyats de la corresponent acreditació de pagament.
·  Professionals externs amb retenció d’IRPF
· Originals amb les corresponents còpies dels documents justificatius de la liquidació de l’IRPF efectuada, acompanyats de la corresponent acreditació de pagament.

· Relació dels ingressos de les activitats, donacions, sponsors, quotes socis  o subvencions de l’activitat subvencionada, amb indicació d’import i procedència o declaració de la seva inexistència. L’Ajuntament tindrà potestat per demanar els justificants necessaris per acreditar aquests ingressos.
-	Si s’escau, indicació dels criteris de repartiment dels costos generals i/o indirectes incorporats a la relació.
-	Si s’escau, els pressupostos sol·licitats de conformitat amb l’art. 31.3 de la Llei general de subvencions.

· Documentació gràfica on consti la col·laboració de l’Ajuntament de Cervelló incloent el logotip (escut de l’Ajuntament) o “amb el suport de l’Ajuntament de Cervelló”. En cas de fer documents audiovisuals, caldrà facilitar-ne una còpia.
Els models normalitzats es podran trobar a la pàgina web o a l’Oficina d’Atenció al Ciutadà de l’Ajuntament de Cervelló.

La manca de justificació comportarà la revocació de la subvenció concedida.

